## Obavijest o Javnom natječaju za prijam u službu na neodređeno vrijeme – unutarnji revizor

Gradonačelnica Grada Siska raspisala je Javni natječaj za prijam u službu na radno mjesto – unutarnji revizor (1 izvršitelj) na neodređeno vrijeme uz obvezni probni rad u trajanju od tri mjeseca.

Javni natječaj je objavljen u "Narodnim novinama" broj 38. dana 05. ožujka 2025. godine.

Prijave na natječaj se podnose u roku od 8 dana od dana objave natječaja u Narodnim novinama.

Rok za dostavu prijava na natječaj ističe s danom 13. ožujka 2025. godine.

više

Na Javni natječaj (u daljnjem tekstu: natječaj) mogu se ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljene su neutralno i odnose se na osobe obaju spolova.

Potrebno stručno znanje:

- sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske ili tehničke struke

- najmanje četiri godine radnog iskustva na odgovarajućim poslovima

- stručno ovlaštenje ministra financije za obavljanje poslova unutarnje revizije

- certifikat ovlaštenog internog revizora, specijalist za područje gospodarstva

- položen državni ispit i poznavanje rada na računalu.

Natjecati se mogu i kandidati koji nemaju položen državni ispit uz obvezu da ga polože u roku od godine dana od dana prijma u službu.

Natjecati se mogu i osobe koje nemaju stručno ovlaštenje ministra financije za obavljanje poslova unutarnje revizije uz obvezu stjecanja certifikata sukladno Programu izobrazbe Ministarstva financija

Natjecati se mogu i osobe koje nemaju certifikat ovlaštenog internog revizora, specijalist za područje gospodarstva uz obvezu stjecanja certifikata sukladno Programu izobrazbe Ministarstva financija

Osnovnu brutto plaću sačinjava umnožak koeficijenta radnog mjesta savjetnika (3,60) i osnovice koja iznosi 450,00 EUR.

**Opis poslova:**

- Sudjeluje u pripremi strateškog i godišnjeg plana unutarnje revizije

- Obavlja unutarnje revizije svih poslovnih funkcija iz nadležnosti Grada i njegovih proračunskih korisnika te trgovačkih društava u vlasništvu Grada, izvještava voditelja Odsjeka o tijeku provođenja revizije. Prati provedbu preporuka iz izvješća prema Planu djelovanja

- Daje savjete i stručno mišljenje s obzirom na učinkovitost djelotvornosti unutarnjih kontrola u cilju poboljšanja upravljanja rizicima i upravljanja poslovanjem

- Obavlja i druge srodne poslove po nalogu voditelja Odsjeka i gradonačelnice

Kandidati moraju ispunjavati i opće uvjete za prijam u službu propisane člankom 12. Zakona o službenicima i namještenicima u lokalnoj i područnoj (regionalnoj) samoupravi. U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Uz prijavu kandidati su dužni priložiti:

– životopis,

– dokaz o državljanstvu (presliku osobne iskaznice, putovnice ili domovnice),

– dokaz o stručnoj spremi (presliku diplome),

– preslika uvjerenja o položenom državnom ispitu (ako ga je kandidat položio),

- preslika stručnog ovlaštenja ministra financije za obavljanje poslova unutarnje revizije (ako

ga kandidat posjeduje)

– izvornik vlastoručno potpisane izjave da za prijam u službu ne postoje zapreke iz članaka 15. i 16. ZSNLP(R)S-a.

- certifikat ovlaštenog internog revizora, specijalist za područje gospodarstva (ako ga kandidat posjeduje)

– dokaz o ukupnom radnom iskustvu i radnom iskustvu na odgovarajućim poslovima u trajanju od najmanje četiri godine (potrebno je dostaviti dokumente navedene u točki a) i b) ili c):

a) elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskoga zavoda za mirovinsko osiguranje), odnosno potvrda o podacima evidentiranim u matičnoj evidenciji Hrvatskoga zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskoga zavoda za mirovinsko osiguranje

b) presliku ugovora o radu ili rješenja o rasporedu ili potvrdu poslodavca (koja mora sadržavati vrstu poslova koju je obavljao i vremenska razdoblja u kojem je kandidat obavljao navedene poslove)

c) drugi odgovarajući dokaz o radnom iskustvu i radnom iskustvu na odgovarajućim poslovima u trajanju od najmanje četiri godine.

Kandidat koji bude izabran dužan je priložiti uvjerenje koje nije starije od tri mjeseca, kojim dokazuje da se protiv njega ne vodi kazneni postupak i uvjerenje o zdravstvenoj sposobnosti, nakon obavijesti o izboru, a prije donošenja rješenja o prijmu u službu.

Ukoliko izabrani kandidat u određenom roku ne dostavi uvjerenje o nekažnjavanju i uvjerenje o zdravstvenoj sposobnosti smatrat će se da ne ispunjava uvjete propisane natječajem.

Urednom prijavom smatra se prijava koja sadrži sve podatke i priloge navedene u natječaju.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju uvjeta iz natječaja, kao i rješenje, odnosno potvrdu o priznatom statusu te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Na temelju članka 103. Zakona o hrvatskim braniteljima iz Domovinskog rata i članovima njihovih obitelji „(Narodne novine“ broj 121/17, 98/19 i 84/21) i članka 49. Zakona o civilnim stradalnicima iz Domovinskog rata (Narodne novine br. 84/21), kandidati koji se pozivaju na pravo prednosti dužni su dostaviti sve dokaze iz citiranih odredbi Zakona. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/pristup-informacijama/835.

Kandidat koji se poziva na pravo prednosti pri zapošljavanju sukladno odredbi članka 48.f Zakona o zaštiti civilnih i vojnih invalida rata, („Narodne novine“ broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužan je, osim dokaza o ispunjavanju traženih uvjeta, priložiti i rješenje odnosno potvrdu o priznatom pravu.

Kandidat koji se, sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20), poziva na pravo prednosti prilikom zapošljavanja, dužan je uz prijavu na natječaj, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj, te se njena prijava neće razmatrati o čemu će biti pisanim putem obaviještena.

Prijave s prilozima dostavljaju se poštom na adresu: Grad Sisak, Rimska 26, 44000 Sisak ili osobno u pisarnicu Grada Siska na adresi Marijana Cvetkovića 8, Sisak-Caprag, u roku od osam (8)dana, od dana objave natječaja u „Narodnim novinama“, s obveznom naznakom: ”Prijava na javni natječaj za prijam u službu – unutarnji revizor“.

Kandidati će o rezultatima natječaja biti obaviješteni u zakonskom roku.

**Prethodna provjera znanja i sposobnosti kandidata** obuhvaća pisano testiranje, provjeru poznavanja rada na računalu i intervju, radi provjere znanja i sposobnosti bitnih za obavljanje poslova radnog mjesta za koje se primaju.

Na intervju mogu pristupiti kandidati koji ostvare najmanje 50% od ukupnog broja bodova na pisanom testiranju i provjeri znanja rada na računalu.

Kandidati su obvezni pristupiti prethodnoj provjeri znanja i sposobnosti. Ako kandidat ne pristupi testiranju smatra se da je povukao prijavu na natječaj.

Vrijeme održavanja prethodne provjere znanja i sposobnosti kandidata koji ispunjavaju uvjete iz natječaja bit će objavljeno na web stranici Grada Siska ([www.sisak.hr](http://www.sisak.hr)) i na oglasnoj ploči Grada Siska, najkasnije pet dana prije održavanja provjere.

**Pravni i drugi izvori za pripremanje kandidata za testiranje:**

* Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20)
* Zakon o proračunu (NN 144/21)
* Zakon o reviziji (NN 127/17, 27/24, 85/24, 145/24)
* Zakon o sustavu unutarnjih kontrola u javnom sektoru (NN 78/15, 102/19)
* Pravilnik o unutarnjoj reviziji u javnom sektoru (NN 42/16, 77/19)
* Pravilnik o sustavu unutarnjih kontrola u javnom sektoru (NN 58/16)
* Statut Grada Siska („Službeni glasnik Sisačko-moslavačke županije“ 12/09, 16/10, 9/11, 18/12, 4/13, 16/13 - pročišćeni tekst, 14/14, 9/15, 10/16, 6/18 i 18/18- pročišćeni tekst, 4/20, 8/21 i „Službeni glasnik Grada Siska“ broj 4/23)